Vibeke Heide laget den beste norske kortfilmen
Prisen er på 50.000 kroner. Vinnerfilmen har tittelen «Og leken er god». Regissøren er konsekvent i sin tillit til at enkle situasjoner og virkemidler kan skape sterke følelser hos publikum, uttaler juryen i sin begrunnelse. Beste norske dokumentarfilm ble «Gulabi Gang» av Nishtha Jain som også kunne motta en pris på 50.000 kroner. Prisen for beste internasjonale kortfilm gikk til bosniske «Baggage» av Danis Tanovic. Også denne prisen er på 50.000 kroner. Beste musikkvideo ble «Cold Mailman - Time is of Essence» av André Chocron som kunne motta prisen på 15.000 kroner. Filmpolitiets kortfilmpris på 10.000 kroner gikk til musikkvideoen «Kvelertak - Blodtørst» av Torjus Førre Erfjord. Vinneren er stemt fram av publikum via NRK P3s nettsider.
Vibeke Heide fikk lørdag kveld Gullstolen for beste norske kortfilm under Kortfilmfestivalen i Grimstad.